I 1850 utropte Strang seg til konge, om enn ikke av øya, men av sin kirke, som da inneholdt de fleste av øyas innbyggere. Han lot seg krone den 8. juli dette året med en krone, kongelig kappe, skjold, brystplate og et septer av tre. Strangittenes tabernakel og Strangs hus er for lengst borte, og det samme er hans kongelige regalier. Et hus som var et trykkeri ble bygget av hans disipler og er i dag et museum for øyas historie. Det er den eneste bygningen som gjenstår etter bevegelsen.